વધારે એક યોગાનુયોગ એ થયો કે વર્ષો સુધી આ વ્યક્તિને ખ્યાલ જ નહોતો કે તે તસવીરમાં આવી ગયો છે અને તેની ભારે ચર્ચા થઈ રહી છે. હત્યાના 15 વર્ષ પછી 1978માં લૂઈ સ્ટિવન વીટ્ટ નામની આ વ્યક્તિને શોધી કાઢવામાં આવી હતી. તેની સાથે વાતચીત થઈ ત્યારે ખબર પડી કે તે કેનેડીને જોવા નહિ, પણ તેનો વિરોધ કરવા આવ્યો હતો. કાળી છત્રી દ્વારા વિરોધ કરવો તે પ્રતીકાત્મક ગણાય છે. આપણે કાળા વાવટા દ્વારા અને કાળી પટ્ટી ધારણ કરીને વિરોધ કરીએ છીએ એ રીતે. યહુદી પરંપરામાં કાળી છત્રી દ્વારા નાઝી અને નાઝીને ટેકો આપતા લોકો સામે વિરોધ કરવામાં વપરાય છે. કેનેડીના પિતા નાઝી સમર્થક હોવાની વાતથી નારાજ લૂઈ કેનેડીનો વિરોધ કરવા ત્યાં હાજર હતો.